./data/phi0914/phi0014/phi0914.phi0014.perseus-lat2.xml
Titus Livius (Livy)
maius additum defectioni scelus: C Fulcinium , Cloelium Tullum, Sp Antium , L Roscium , legatos Romanos, causam noui consilii quaerentes, iussu Tolumni       interfecerunt   leuant quidam regis facinus; in       tesserarum prospero iactu uocem eius ambiguam, ut occidi iussisse uideretur, a       Fidenatibus  exceptam causam mortis legatis       fuisse,—rem incredibilem, interuentu Fidenatium, nouorum sociorum, consulentium       de caede ruptura ius gentium, non auersum ab intentione lusus animum nec deinde       in errorem uersum facinus   propius est fidem       obstringi Fidenatium populum ne respicere spem ullam ab Romanis posset       conscientia tanti sceleris uoluisse   legatorum       qui Fidenis caesi erant statuae publice in Rostris positae sunt  cum Ueientibus       Fidenatibusque, praeterquam finitimis populis, ab causa etiam tam nefanda bellum       exorsis atrox dimicatio instabat   itaque ad       curam summae rerum quieta plebe tribunisque eius, nihil controuersiae fuit quin       consules crearentur M GeganiusMacerinus tertium et L SergiusFidenas    a bello credo quod deinde gessit       appellatum; hic enim primus cis Anienem cum rege Ueientium secundo proelio       conflixit, nec incruentam uictoriam rettulit  maior itaque ex ciuibus amissis       dolor quam laetitia fusis hostibus fuit; et senatus, ut in trepidis rebus,       dictatorem dici Mam Aemilium iussit   is magistrum equitum ex       collegio prioris anni, quo simul tribuni militum consulari potestate fuerant,           L QuinctiumCincinnatum , dignum parente iuuenem, dixit   ad dilectum a consulibus habitum       centuriones ueteres belli periti adiecti et numerus amissorum proxima pugna       expletus  legatos <T > Quinctium Capitolinum et M FabiumUibulanum sequi se dictator iussit   cum       potestas maior tum uir quoque potestati par hostes ex agro Romano trans Anienem       submouere; collesque inter Fidenas atque Anienem ceperunt referentes castra, nec       ante in campos degressi sunt quam legiones Faliscorum auxilio uenerunt             tum demum castra Etruscorum pro moenibus       Fidenarum posita  et dictator Romanus haud procul inde ad confluentes consedit       in utriusque ripis amnis, qua sequi munimento poterat uallo interposito  postero       die in aciem eduxit